अर्जन सिंग वायुसेना तळ

अर्जन सिंग वायुसेना तळ, पनागढ वायुसेना तळ तथा एर फोर्स स्टेशन अर्जन सिंग हा भारतीय वायुसेनेचे पश्चिम बंगाल राज्याच्या पश्चिम बर्धमान जिल्ह्यातील पनागढ येथील तळ आहे. २०१६ मध्ये मार्शल ऑफ द एर फोर्स अर्जन सिंग यांच्या सन्मानार्थ या केंद्राचे नाव बदलण्यात आले. इतिहास या हवाई तळाची निर्मिती दुसऱ्या महायुद्धादरम्यान (१९४२-४५) अमेरिकेच्या वायुसेनेने जपानविरुद्धच्या मोहिमेसाठी केली होती. महायुद्धानंतर हा तळ भारतीय वायुसेनेकडे सोपवण्यात आला. १४ एप्रिल २०१६ रोजी मार्शल अर्जन सिंग यांच्या ९७ व्या वाढदिवसानिमित्त या तळाचे नाव बदलण्यात आले. भारतीय वायुसेनेच्या इतिहासात एखाद्या जिवंत व्यक्तीच्या सन्मानार्थ तळाचे नाव ठेवण्याची ही पहिलीच वेळ होती. सामरिक महत्त्व आणि सुविधा हे केंद्र भारताच्या पूर्व सीमेवरील (विशेषतः चीन सीमेजवळ) संरक्षणाच्या दृष्टीने अत्यंत महत्त्वाचे मानले जाते. सी-१३०जे सुपर हर्क्युलिस: भारतीय वायुसेनेने आपल्या विशेष मोहिमांसाठी प्रसिद्ध असलेल्या सी-१३०जे सुपर हर्क्युलिस विमानांची दुसरी स्क्वॉड्रन (८७वी स्क्वॉड्रन) येथे तैनात केली आहे. इंधन केंद्र: हे केंद्र हवेत इंधन पुरवणाऱ्या विमाने ठेवण्यासाठी सज्ज करण्यात आले आहे, ज्यामुळे लढाऊ विमानांची मारक क्षमता वाढते. माउंटन स्ट्राइक कोर: भारतीय लष्कराची १७वी माउंटेन स्ट्राइक कोर (ब्रह्मास्त्र कोर) देखील या केंद्राच्या जवळ ठाण मांडून असते. त्यांना हवाई पाठबळ देण्यासाठी या तळाचा वापर होतो. हा हवाई तळ समुद्रसपाटीपासून ७३ मीटर (२४० फूट) उंचीवर आहे. धावपट्टी या तळावरील प्रमुख धावपट्टी आहे २,७४३ मीटर (९,००० फूट) लांबीची असून ती कोणत्याही हवामानात कार्यक्षम राहू शकते. हे सुद्धा पहा अर्जन सिंग भारतीय वायुसेना कलाईकुंडा वायुसेना केंद्र संदर्भ